Rosaline Patricia Irorefe Bozimo (an haife ta a 1 ga Janairun 1946) lauya ce 'yar Najeriya wacce aka naɗa babbbar Jojin Jihar Delta tafara aiki daga ranar 23 ga Maris 2003. Ta yi ritaya a ranar 1 ga Janairun 2011 kuma mai Shari'a Abiodun Smith ne ya gaje ta. An haifi Rosaline Bozimo a ranar 1 ga Janairun 1946 a ƙaramar hukumar Warri ta kudu a jihar Delta. Ta halarci makarantar St. Maria Goretti Grammar School, Benin City don karatun sakandare, sannan ta halarci kwalejin Urhobo, Effurun. A watan Satumba na shekarar 1970 ta shiga Jami'ar Ahmadu Bello da ke Zariya, inda ta samu digiri a fannin shari'a a 1973. Daga nan ta tafi Makarantar Koyon Lauya ta Nijeriya kuma ta zama cikakkiyar lauya a 1974. Bayan ta yi hidimar Ƙasa a Enugu da Onitsha a Jihar ta Gabas ta Tsakiya a lokacin, ta zama lauya mai zaman kanta a 1975. Tare da mijinta Alaowei Broderick Bozimo ta kasance abokiyar kawancen kafa Broderick Bozimo & Co. Ta kasance a takaice mamba a kungiyar Shari'a ta tsohuwar Jihar Bendel a matsayin Majistare, kafin ta koma aikin lauya mai zaman kansa (1978-1983).